**Sülysáp Város Önkormányzata Képviselő-testületének**

**……./2019. (……….) számú határozata**

**a Sülysáp Város településszerkezeti tervének jóváhagyásáról szóló**

**164/2017. (X.26.) Kt. számú határozat módosításáról**

TERVEZET

KIVONAT

Készült: SülysápVáros Önkormányzat Képviselő-testületének …………………………-én

(……..) ……. órakor kezdődött üléséről.

Sülysáp - Tervezett Napelem-park projektekkel összefüggő nemzetgazdasági szempontból kiemelt jelentőségű beruházással és a kiemelt fejlesztési területté nyilvánított gazdasági területtel kapcsolatos településrendezési eszközök eseti módosítása, a településszerkezeti tervet módosító határozat és a helyi építési szabályzatot módosító rendelet elfogadása.

Sülysáp Város Önkormányzatának Képviselő-testülete ……………………………… az alábbi határozatot hozta:

**……/2019.(...). Kt. határozat**

Sülysáp Város Önkormányzatának Képviselő testülete úgy dönt, hogy az 164/2017. (X.26.) sz. Kt. önkormányzati határozattal elfogadott Sülysáp Város TSZT jelű (M=1:12.000 méretarányú) településszerkezeti tervét (továbbiakban TSZT) – a helyi önkormányzatairól szóló 2011. évi CLXXXIX. törvény 13.§ (1) bekezdés.1. pontjára, valamint az épített környezet alakításáról és védelméről szóló 1997. évi LXXVIII. törvény (a továbbiakban Étv.) 9/B. § (2) bekezdés a) pontjára tekintettel – az országos településrendezési és építési követelményekről szóló 253/1997. (XII.20.) Korm. rendelet rendelkezéseire figyelemmel, valamint a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet (a továbbiakban: Korm. rendelet) 9. § (1) bekezdése figyelembevételével az alábbiak szerint módosítja.

1. A Képviselő-testület megállapítja, hogy a módosítás eredményeképpen a TSZT-ben beillesztésre kerül a tervezett települési kerékpárút módosított nyomvonala (tengelye). A TSZT területfelhasználás változást érintő módosítás A megvalósítandó kerékpárút nyomvonala 1952 méter hosszúságú, mely a településközpontban levő Szent István tértől a Sülysápi Móra Ferenc Általános Iskola tagintézményéig kerül kiépítésre.
2. Sülysáp Város Képviselő-testülete jóváhagyja településszerkezeti tervét (TSZT) az 1. sz. melléklet szerinti leírásnak, valamint a jelen határozat 2. sz. melléklet szerinti TSZT (M=1:12.000 méretarányú) településszerkezeti terv ábrázolt módosításának megfelelően egységes szerkezetben. A 2. sz. melléklet szerinti TSZT jelen módosítással nem érintett részei változatlan tartalommal ábrázolandók.
3. A Pest megye településrendezési terv és a TSZT-t érintő, 2019. évben végrehajtott módosítás területi mérlege a jelen módosírással nem változik.
4. Az épített környezet alakításáról és védelméről szóló 1997. évi LXXVIII. tv. (Étv.) 7.§ (3) bek. b) pontja szerint a település közigazgatási területének – a külön jogszabály alapján számított – biológiai aktivitásértéke az újonnan beépítésre szánt területek kijelölésével egyidejűleg nem csökkenhet az átminősítés előtti aktivitásértékhez képest. A tervmódosítás során új beépítésre szánt terület nem kerül kijelölésre, ezért a fenti törvényi előírás szerint jelen esetben a biológiai aktivitásérték számítás nem szükséges.

Sülysáp város közigazgatási területének biológiai aktivitásértékének számításról szóló 9/2007. (IV. 3.) ÖTM rendelet értelmében a 2017 évi felülvizsgálat településszerkezeti tervi leírásában kiszámított biológiai aktivitásértékek főbb összesített adata: + 274,326 pont. Ezt az egyenleget a jelen módosítás nem befolyásolja, az egyenleg a soron következő módosítási eljárásban változatlan összeggel vehető figyelembe.

1. Jelen határozat kihirdetését követően a TSZT elfogadásáról szóló 164/2017. (X.26.) sz. önkormányzati határozat e módosítással együttesen alkalmazható.

A Képviselő-testület felkéri a polgármestert, hogy az Étv. 8. § (4) bekezdésének és a Korm. rendelet 43. § (2) bekezdésének rendelkezései szerint gondoskodjon a módosított településrendezési eszközök (településszerkezeti terv, helyi építési szabályzat), azok elfogadását követő 15 napon belüli közzétételéről, nyilvánosságának biztosításáról a Korm. rendelet 43. § (2) bekezdése szerinti szervek részére való megküldéséről, illetve elérhetőségéről.

Ez a határozat a 1. mellékletét képező leírás, és a 2. mellékletét képező településszerkezeti tervlap 2019. év ………………… hó ……… napján (*a megállapításukat követő napon*) lép hatályba.

Felelős: Horinka László

Határidő: azonnal

K.m.f.

|  |  |
| --- | --- |
|  |  |
| Horinka László  polgármester | dr. Tóth Krisztina  jegyző |

A kivonat hiteles:

………………………………………………

dr. Tóth Krisztina

2019. ……………………………………

…/2019. határozat 1. számú melléklete

**Településszerkezeti tervi leírás**

Sülysáp Város Településszerkezeti tervét a Képviselő testület a 164/2017. (X.26.) Kt. számú határozattal fogadta el. A határozat mellékletét a TSZT jelű (M=1:12.000 méretarányú) Településszerkezeti terve képezi.

A TSZT jelen módosítása a település –TSZT módosítási határozat 1.) és 2.) pontjában meghatározott és vonatkozó TSZT jelű tervmellékletén ábrázolt- Sülysáp – tervezett kerékpárút lehetővé tétele érdekében készült.

# SZERKEZETI TERV LEÍRÁSA

A TELEPÜLÉSSZERKEZETI TERV MÓDOSÍTÁSA

## Beépítésre nem szánt területek

Beépítésre nem szánt területek

1. Kerékpáros közlekedési terület kialakítása céljából a települési jelentőségű tervezett kerékpárút nyomvonala módosul.

## A közlekedés

A települési Kerékpárút Hálózat részét képező kerékpárút céljára részlegesen módosított nyomvonalon kerül feltüntetésre a szerkezeti (és a szabályozási) terven.

A kerékpárút kijelölés elősorban Tápió-patak mentén, településközpont vegyes és lakó területen, valamint kiépített közúti területekből kivont területsávon kerül kijelölésre.

A tervezett kerékpárút a Szent István tér parkolójától indul és az Alsó-Tápió patak mentén kerül kiépítésre az első 1079 m-en, majd keresztezi a patakot kerékpáros híddal, és az Önkormányzat 3708/2 hrsz-ú ingatlanán keresztül éri el a Béke utcát. Innen a Széchenyi és Szív utcákon keresztül burkolat felfestéssel kerékpáros nyom kerül kijelölésre a Balassi Bálint utcáig, a tervezési szakasz végéig.

## A Környezet- táj- és természetvédelem

Az „országos ökológiai hálózat” részét képező „ökológiai folyosó” Tápió-patak mentén húzódó területeit jelentős szakaszokon érinti a tervezett kerékpárút. A kijelölés nem ellentétes az ökológiai folyosóra vonatkozó magasabbrendű előírásokkal.

# VÁLTOZÁSOK (BEAVATKOZÁSOK, ÁTSOROLÁSOK)

## 2.1. Területfelhasználási változások adatai és mutatói

Területfelhasználás változás nem történik.

Mivel új beépítésre szánt terület kijelölése nem történik, ezért biológiai aktivitásérték pótlása nem szükséges.

# A TELEPÜLÉS TERÜLETI MÉRLEGE

Nem változik a tervel nem áll összefüggésben.

# a Területrendezési tervekkel való összhang igazolása

## 4.1.Sülysáp Tszt módosítás területi mérlege:

A 314/2012 (XI.8.) Korm. rendelet 9.§ (6) bekezdés alapján a jelen 6. fejezet összevonásra kerül az 1.2. sz. fejezettel.

A tervmódosítás a településszerkezeti terv területfelhasználás módosítását nem teszi szükségessé, a település területfelhasználási - területi mérlegét nem befolyásolja, a területrendezési tervekkel való összhang igazolását nem teszi szükségessé.

**Nem módosul, a tervezéssel nem áll összefüggésben.**

## IGAZOLÁS - ORSZÁGOS ÉS TÉRSÉGI ÖVEZETI KATEGÓRIÁK

Az övezeti tervlapok alapján megállapítható, hogy Sülysáp közigazgatási területét és/vagy a módosítási területeket az OTrT és a PMTrT alapján 5 különböző térségi övezet érinti.

**Összefoglaló táblázatok**

|  |  |  |
| --- | --- | --- |
| **Országos Területrendezési Terv**  **országos területfelhasználási / övezeti érintettség**  a közigazgatási területet az alábbiak **érintik** (**+**), illetve **nem érintik** (**-**)  a módosítással érintett területet az alábbiak **érintik** (**+**), illetve **nem érintik** (**-**) | | |
| **országos területfelhasználási katagóriák** | Közig. terület. | Módosítási terület |
| települési térség | **+** | **+** |
| erdőgazdálkodási térség | **+** | **--** |
| mezőgazdasági térség | **+** | **+** |
| vegyes területfelhasználású térség | **+** | **+** |
| vízgazdálkodási térség | **+** | **--** |
| építmények által igénybe vett térség | **-** | **--** |
| **országos övezetek** |  |  |
| országos ökológiai hálózat ***(DINPI adatszolgáltatás alapján)*** | **+** | **+** |
| kiváló termőhelyi adottságú szántóterület **(FÖMI adatok alapján)** | **+** | **--** |
| jó termőhelyi adottságú szántóterület **(FÖMI adatszolgáltatás alapján)** | **+** | **--** |
| kiváló termőhelyi adottságú erdőterület **(NÉBIH adatszolgáltatás alapján)** | **+** | **--** |
| tájképi szempontból kiemelten kezelendő terület övezete **(DINPI adatszolgáltatás alapján)** | **+** | **+** |
| világörökségi és világörökségi várományos terület | **-** | **--** |
| országos vízminőség-védelmi terület  **(Közép-Duna völgyi Vízügyi Igazgatóság adatszolgáltatása alapján)** | **+** | **--** |
| nagyvízi meder és a Vásárhelyi-terv továbbfejlesztése keretében megvalósuló vízkár-elhárítási célú szükségtározók területe | **--** | **--** |
| kiemelt fontosságú honvédelmi terület | **--** | **--** |

|  |  |  |
| --- | --- | --- |
| **Pest Megye Területrendezési Terv**  **kiemelt térségi területfelhasználási / övezeti érintettség**  **a közigazgatási területet az alábbiak érintik (+), illetve nem érintik (-)**  a módosítással érintett területet az alábbiak **érintik** (**+**), illetve **nem érintik** (**-**) | | |
| **kiemelt térségi területfelhasználási kategóriák** | Közig. terület. | Módosítási terület |
| városias települési térség | **--** | **--** |
| hagyományosan vidéki települési térség | **+** | **+** |
| építmények által igénybe vett térség | **-** | **--** |
| vegyes területfelhasználású térség | **+** | **+** |
| erdőgazdálkodási térség | **+** | **--** |
| mezőgazdasági térség | **+** | **+** |
| vízgazdálkodási térség | **+** | **--** |
| **térségi övezetek** |  |  |
| magterület övezete ***(DINPI adatszolgáltatás alapján)*** | **+** | **--** |
| ökológiai folyosó övezete ***(DINPI adatszolgáltatás alapján)*** | **+** | **+** |
| puffer terület övezete ***(DINPI adatszolgáltatás alapján)*** | **+** | **--** |
| **Erdőtelepítésre elsődlegesen és másodlagosan javasolt erdőterület FÖMI adatszolgáltatás alapján.** | **+** | **+** |
| rendszeresen belvízjárta terület övezete | **-** | **--** |
| földtani veszélyforrás területének övezete  **(a PM Bányászati Osztálya nem szolgáltatott adatot. ) Nyilvántartott bányaterület vagy csúszásveszélyes terület nincs nyilvántartva Sülysápon.** | **+** | **+** |
| kiemelt fontosságú meglévő honvédelmi terület övezete (névváltozás: kiemelt fontosságú honvédelmi terület) | **-** | **--** |
| honvédelmi terület övezete | **-** | **--** |

Az övezeti tervlapok alapján megállapítható, hogy Sülysáp módosítási területeit az OTrT és a PMTrT alapján is két térségi övezete érinti.

* tájképi szempontból kiemelten kezelendő terület övezete (DINPI adatok alapján)
* földtani veszélyforrás területének övezete (PMTrT lehatárolás alapján)
* ökölógiai hálózat ökológiai folyosó területe (OTrT és PM TrT alapján)
* erdőtelepítésre másodlagosan javasolt terület övezete (FÖMI adatszolgáltatás alapján)
* Országos vízminőség-védelmi terület övezete

**A fentiek alapján tehát a módosítási területek övezeti érintettsége a Pest megye 5/2012.(V.10.) sz. önkormányzati** **rendelettel, illetve a 2003. évi XXVI. törvény (OTrT) előírásaival nem ellentétes.**

# A BIOLÓGIAI AKTIVITÁSÉRTÉK EGYENLEGE

A jelen eljárás keretében történő területfelhasználási átsorolás *új beépítésre szánt terület nem kerül kijelölésre*, kizárólag *beépítésre nem szánt különleges* *területi* övezeti átsorolást tesz szükségessé.

A biológiai aktivitásérték változásának számítása és egyenleg kompenzáció a 1997. évi LXXVIII. tv. (Étv) 7.§ (3) bek. b) pontja szerint jelen módosítás kapcsán nem szükséges, a tervmódosítás a törvényi előírásnak megfelel.

…./2019………………………….határozat 2 számú melléklete

TSZT jelű tervlap.

(Az egyeztetés időszakában M=1:12000 méretarányú tervlap A3 kivonaton dokumentálva.)